TV Haugaland

TV Haugaland er et foretak som ble stiftet 20. november 1990 i Haugesund for å produsere lokal-TV på Haugalandet i daværende Rogaland fylke.

Etter noen år ble TV Haugaland solgt til en gruppe investorer på Åkrehamn, deriblant Bøhn Regnskap. Studioet ble da flyttet til Åkrehamn. De nye eierne ansatte Dag Sandslett som daglig leder. Blant programmene som ble produsert i studioet i Åkrehamn var TV Bingo, Pyramiden, Adventsprogram og reportasjer om hendelser på Haugalandet.

I 1994 overtok nye eiere stasjonen, som ble flyttet tilbake til Haugesund sentrum. Programprofilen ble endret og presentasjonen av kanalen ble modernisert.

Kanalen har konsesjon i 14 kommuner i Nord-Rogaland og Sunnhordland (omtrent det området som blir kalt Haugalandet).

TV Haugaland er blant de eldste lokal-TV-stasjonene i Norge.

Flere programledere i riksdekkende media startet sin karriere i TV Haugaland, for eksempel Julie Strømsvåg (TV 2), Thomas Henschien, Margaret Stakkestad (TV 2), Øyvind Fjeldheim i TV 2 og Ray Kay.

Sommeren 2018 var TV Haugaland truet av konkurs. Høsten 2018 kjøpte en av aksjonærene opp aksjemajoriteten i selskapet TV Haugaland as. Kanalen er i dag en frittstående kanal.

I februar 2022 ble det offisielt kjent at Schibsted kjøpte opp 40 prosent av aksjene i TV Haugaland. Det skjer etter at TV-kanalen har vært lokaleid i 30 år.Schibsted går inn på eiersiden i TV Haugaland  Extraavisen (Publisert 9.februar 2022)

Ansvarlig redaktør siden 2018 er Karen Hesseberg.

 Redaktører 
 Margareth H. Langebro (1994-2004)
 Øystein Merkesvik (?–2018)
 Karen Hesseberg (2018–)

 Referanser 

 Eksterne lenker 


Kategori:Norske lokal-TV-kanaler
Kategori:Kultur i Rogaland
Kategori:Kultur i Vestland
Kategori:TV-kanaler etablert i 1994